cyanic-selkie/wikianc huggingface dataset:
Henrik II (Ranska)
Henrik II (31. maaliskuuta 1519 Saint-Germain-en-Laye – 10. heinäkuuta 1559 Pariisi) oli Ranskan kuningas vuosina 1547–1559. Hän oli Frans I:n poika. Hän jatkoi isänsä taistelua Habsburg-sukua vastaan, teki liiton Morits Saksilaisen ja muiden Saksan protestanttien kanssa vuonna 1552 ja voitti siten Metzin, Toulin ja Verdunin hiippakuntineen saksalaiselta keisarikunnalta. Sodittuaan muualla vähemmän onnellisesti Henrik solmi Kaarle V:n kanssa vuonna 1556 Vaucellesin välirauhan, mutta aloitti kohta uudestaan sodan Filip II:ta vastaan. Ranskalaiset voitettiin Italiassa sekä Alankomaissa St. Quentinin ja Gravelingenin taisteluissa (1557 ja 1558), mutta he valloittivat sen sijaan Espanjaan liittoutuneelta Englannilta Calais’n vuonna 1558. Cateau-Cambrésis’n rauha solmittiin vuonna 1559. Samana vuonna Henrik haavoittui kuolettavasti turnajaisissa.
Ranskassa Henrik vainosi ankarasti protestantteja. Hän oli tuhlaileva ja nautinnonhaluinen ja oli suosikkiensa, varsinkin rakastajattarensa Diana Poitiersilaisen johdettavana. Puolisonsa Katariina de’ Medicin kanssa hänellä oli useita lapsia, joista hänen poikansa Frans II, Kaarle IX ja Henrik III seurasivat häntä toistensa jälkeen valtaistuimella. Hänen tyttärensä Elisabet meni naimisiin Filip II:n kanssa.
Raskauskouristus
Raskauskouristus on raskausmyrkytystä sairastavan naisen kouristuskohtaus. Tämä harvinainen mutta vakava kohtaus voi alkaa ennen synnytystä, sen aikana tai sen jälkeen, yleisimmin raskauden puolivälin jälkeen. Kohtauksien aikana raajat ja vartalo kouristelevat tavallisimmin noin minuutin ajan ison epileptisen (grand mal) kohtauksen tapaan. Kohtauksen jälkeen potilas on tyypillisesti jonkin aikaa joko sekava tai koomassa. Jälkiseurauksia voivat olla vierasaineen aiheuttama keuhkokuume, aivoverenvuoto, munuaisten pettäminen ja sydänkohtaus. Raskausmyrkytys ja -kouristus kuuluvat molemmat laajempaan ryhmään kohonneen verenpaineen aiheuttamia raskaushäiriöitä.
Raskauskouristuksen ehkäisemiseksi lääkäri voi suositella riskipotilaille aspiriinia, kalsiumlisää sitä vähän saaville sekä verenpaineen hoitoa lääkityksellä. Myös liikunnasta voi olla hyötyä raskauden aikana. Suonensisäisesti tai lihakseen annettu magnesiumsulfaatti parantaa raskauskouristuksen hoitotulosta ja on yleensä turvallista  niin kehittyneissä kuin kehitysmaissa. Hengitys saattaa kaivata tukemista. Muihin raskauskouristuksen hoitotoimiin kuuluvat verenpainelääkkeet ja hätäsynnytys joko alateitse tai sektiolla.
Raskausmyrkytys vaikuttaa arvioiden mukaan noin 5 %:iin synnytyksistä ja raskauskouristus noin 1,4 %:iin. Kehittyneiden maiden parempi sairaanhoito on pudottanut esiintyvyyden noin yhteen 2 000 synnytystä kohden. Korkeaan verenpaineeseen liittyvät raskauden häiriöt ovat yksi yleisimmistä raskauskuoleman syistä. Niistä aiheutui 29 000 kuolemaa vuonna 2013, kun vuonna 1990 niitä oli 37 000. Noin prosentti raskauskouristuksen saaneista kuolee. Sana eklampsia (eclampsia) juontuu salamaa tarkoittavasta sanasta kreikankielessä. Sen ensimmäinen tunnettu kuvaus on Hippokrateen laatima 400-luvulla eaa.
Oireet
Ennen eklampsian merkkinä olevan kouristuksen alkamista äidille kehittyy korkea verenpaine ja hänen virtsaansa erittyy valkuaisaineita. Raskauskouristus on siis raskausmyrkytys (pre-eklampsia) ja kouristus (eklampsia). Muita hermostollisia oireita, kuten pahoinvointia, oksennusta, päänsärkyä ja hermostoperäistä ohimenevää näön menetystä (kortikaalista sokeutta) voi esiintyä  juuri ennen koristelun alkamista. Jos lisäkomplikaationa ilmenee useiden elinten toiminnan pettäminen, niiden vaurioituminen ilmenee oireina, joita ovat vatsakipu, keltaisuus, hengenahdistus ja vähentynyt virtsaneritys.
Raskaana oleva nainen voi myös vajota koomaan ilman edeltäviä kouristuksia. Herätessään joillakin heistä voi olla ohimenevästi toinen silmä sokeana.
Riskitekijät
Raskauskouristus, kuten raskausmyrkytyskin, on yleisin ensimmäisessä raskaudessa ja nuorilla äideillä. Selityksenä on heidän tuore altistumisensa kumppanin vasta-aineille. Tämän lisäksi naisella jo aiemmin alkanut verenkiertoperäinen sairaus (verenpainetauti, diabetes, munuaistauti tai -toimintahäiriö) tai veren hyytymishäiriö kasvattavat raskausmyrkytyksen ja -kouristuksen riskiä. Myös suuri istukka (monisikiöinen raskaus tai rypäleraskaus) altistaa raskauskouristukselle. Asiaan vaikuttaa lisäksi perinnöllinen tekijä: naisilla, joiden äiti tai sisar on saanut raskausmyrkytyksen tai -kouristuksen, on muita korkeampi riski saada se myös. Raskausmyrkytyksestä kärsineillä naisilla on kohonnut riski saada raskausmyrkytys tai -kouristus lisäksi seuraavassa raskaudessaan. Keuhkoödeema on melko tavallinen raskauskouristuksen komplikaatio, jonka saa noin 3 % potilaista. Useimmiten sen aiheuttaa liika suonensisäinen neste.
Syntytapa
Istukka on raskauskouristuksen alkamisen edellytys, ja sen poistaminen estää kouristuksen. Istukkaan suuntautuvan verenvirtauksen väheneminen on avainasemassa. Sen mukana seuraa äidin verenkiertoelimistön lisääntynyt herkkyys pienten verisuonten supistumiselle, ja tämä johtaa verenkierron vähentymiseen useissa elimissä. Myöskin veren hyytymistekijöiden aktivoituminen voi johtaa edelleen mikrotulppien muodostamiseen, joka saattaa vielä entisestään huonontaa verenvirtausta. Kolmanneksi verisuonten lisääntynyt läpäisevyys johtaa veren nesteiden tihkumiseen suonten läpi, mikä edelleen vähentää veren virtausta ja johtaa turvotukseen. Nämä aiheuttavat verenpaineen nousun, munuaisten, keuhkojen ja verenkiertoelimistön toimintahäiriön sekä aivojen turvotusta ja toimintahäiriön ja tätä kautta vartalon ja raajojen kouristelua. Ennen oireiden ilmentymistä saatetaan havaita verihiutaleiden määrän ja endoteelisen aktiviteetin lisääntyminen.
Istukan verenkierron vähentyminen liittyy mahdollisesti immunologisten seikkojen aiheuttamaan epätyypilliseen sikiön ja äidin rajapintaan istukassa,   jota tromboplastit eivät näytä läpäisevän täydellisesti. Istukka tuottaa normaalisti voimakkaasti verisuonia laajentavaa adrenomeduliinia, jonka tuotanto vähenee raskausmyrkytyksessä ja -kouristuksessa. Myös toisia verisuonia laajentavia aineita erittyy vähemmän. Niihin kuuluvat prostasykliini, thromboksaani A2, typpioksidi ja endoteliinit. Tuloksena on verisuonten supistuminen. Monet tutkimukset viittaavat siihen, että kyseessä olisi äidin alentunut immunologinen kyky sietää vauvan isää, jonka geenejä on sikiössä ja istukassa.
Raskauskouristus on eräänlainen hypertensiininen enkefalopatia: aivosuonien vaste on alentunut, ja aivoihin virtaa tavallista enemmän verta, joka aiheuttaa aivoödeeman ja sen seurauksena kouristelua. Raskauskouristus ei yleensä aiheuta pysyvää aivovauriota, ellei kouristeluun liity kallonsisäistä verenvuotoa.
Erotusdiagnoosi
Raskaudenaikaiset kouristukset, jotka eivät liity raskausmyrkytykseen, pitää voida erottaa raskauskouristuksesta. Samankaltaisia kohtausia voi aiheutua aivokasvaimesta, aivoissa sijaitsevasta aneurysmasta ja lääkkeistä tai huumausaineista. Diagnoosia kuitenkin helpottavat yleensä raskauskouristusta edeltävät tai niiden kanssa esiintyvät vakavan raskausmyrkytyksen oireet.
Tutkitaan seuraavat: täysi verenkuva, munuaisten toiminta (RFT), maksan toiminta (LFT), verenhyytymistekijät, 24 tunnin kreatiini ja proteiini virtsasta sekä sikiön tai istukan ultraääni.
Ennaltaehkäisy
Raskausmyrkytyksen havaitseminen ja sen hoitaminen ovat elintärkeitä raskauskouristuksen riskin vähentämiseksi. Raskausmyrkytyksen asianmukainen hoito edellyttää yleensä magnesiumsulfaatin käyttämistä kouristuksia ehkäisemään.
Hoito
Hoidon neljä tavoitetta ovat enempien kouristusten pysäyttäminen ja ennaltaehkäisy, kohonneen verenpaineen  kontrollointi, vauvan ulossaaminen niin pian kuin mahdollista sekä useamman elimen mahdollisen pettämisen tarkka seuranta.
Kouristukset
Kouristukset saattavat uusiutua, vaikka magnesiumin annostus on hoitotasolla. Tällöin voidaan tarvita lisäannostusta, mutta se edellyttää tarkkaa hengityksen, sydämen ja hermostotoiminnan seurantaa. Mikäli lisämagnesium ja sitä seuraava korkeampi seerumipitoisuus eivät riitä laukaisemaan kouristelua, apuna voidaan käyttää muita suonensisäisesti annettavia kouristuksia ehkäiseviä lääkeaineita.
Rastasmuura
Rastasmuura (Formicarius analis) on Keski- ja Etelä-Amerikassa elävä varpuslintu. Sen laaja elinympäristö käsittää Keski-Amerikan Hondurasista ja Costa Ricasta Panamaan, sekä Etelä-Amerikan pohjois- ja länsiosat Perun eteläosiin ja Bolivian pohjoisosiin saakka. Lajin holotyypin kuvailivat Alcide d’Orbigny ja Frédéric de Lafresnaye Bolivian Yuracaresista ja Chiquitosista 1837.
Raskauskouristus
Kouristukset
Magnesiumsulfa atin hoitotulokset ovat parempia kuin diatsepaamilla, fenytoiinilla tai yhdistämällä klooripromatsiinia, prometatsiinia ja petadiinia.
Verenpaineen hallinta
Raskauskouristuksen aikana verenpaineen hallinnan paras lääkitys on hydraltsiini ja labetaloli tai näiden yhdistelmä. Tämä johtuu niiden tehosta, sikiötä koskevien haitallisten sivuvaikutusten puuttumisesta ja lääkkeiden vaikutustavasta.
Synnytys
Jos vauva ei ole vielä syntynyt, ryhdytään äidin tilaa vakauttamaan ja valmistellaan vauvan ulosotto. Tämä täytyy tehdä, vaikka vauva ei olisi vielä täysiaikainen, sillä raskauskouristus ei ole turvallinen kummallekaan osapuolella. Koska raskauskouristus on oire usean elimen toimintahäiriöstä, muita elimiä (maksaa, munuaisia, keuhkoja, sydäntä ja verenkiertoa sekä veren hyytymismekanismia) tulee tarkkailla ja arvioida synnytykseen (usein sektio) valmistauduttaessa, ellei synnytys ole jo hyvässä vauhdissa. Keisarileikkauksessa ei pidä käyttää paikallispuudutusta, mikäli veren hyytymishäiriö on kehittynyt.
Seuranta
Invasiivinen verenliikkeiden seuranta voi olla tarpeen, jos kouristelevalla äidillä on riski saada sydäntauti tai hänellä on jo se, munuaistauti, huonosti hoitoon reagoiva munuaistauti, keuhkoödeema tai alentunut virtsaneritys.
Etymologia
Kreikan substantiivi  "ἐκλαμψία", eklampsía tarkoittaa ”valon välähdystä”, josta saadaan metaforisesti ”äkillinen ilmestyminen”. Latinankielinen uudistermi esiintyi ensimmäisen kerran Johannes Varandaeuksen vuonna 1620 ilmestyneessä gynekologian alaan kuuluvassa tutkielmassa Tractatus de affectibus Renum et Vesicae. Käsitettä raskauden toksemia (myrkytys) ei enää suositella, sillä vastoin aikaisempaa uskomusta istukan myrkyt eivät ole raskauskouristuksen syy.
Kuristaminen
thumb|upright|Teloitus garrottella vuonna 1901.
Kuristaminen on eläinten ja ihmisten tappamis-, kidutus- tai kuritusmenetelmä, jossa kaulaa puristetaan tukehtumisen ja aivojen hapenpuutteen aiheuttamiseksi. Kuristaminen voi toisaalta estää hengityksen painamalla hengistysteitä ja toisaalta estää myös veren virtaamisen aivoihin. Se voidaan suorittaa käsin tai apuvälineiden avulla. Kuristuminen voi aiheutua myös tahattomasti onnettomuudessa tai tapaturmassa.
Kuristaminen teloitusmenetelmänä
Ihmisen teloittamisessa kuristamalla käytetään esimerkiksi garrottea, hirttoköyttä tai narunpätkää, jolla teloittaja kuristaa teloitettavan paljain käsin.
Garrotte on mekaaninen laite, kaularauta, jota kiristetään ruuvilla, kunnes uhri tukehtuu. Viimeksi käytössä olleissa laitteissa oli X-muotoinen terä, joka katkaisi tärkeimmän selkäydinhermon.
Garrotte voi olla kuolintapana äärimmäisen tuskallinen ja julma. Teloittaja surmaa uhrinsa halutessaan joko silmänräpäyksessä tai tuottaen tälle ensin äärimmäistä kärsimystä. Garrotte on ollut laajalti käytössä Espanjassa. Viimeiset kuristustuomiot pantiin toimeen 1970-luvulla Francisco Francon valtakaudella: niitä jaettiin aivan Francon kauden loppuun asti. Viimeinen Espanjassa kuristamalla teloitettu, anarkisti Salvador Puig Antich, kuristettiin garrottella Cárcel Modelo de Barcelonassa 2. maaliskuuta 1974 kello 09:40.
Viimeisistä viidestä Francon hallinnon aikana teloitetusta kaksi oli määrätty teloitettaviksi garrottella, mutta ankaran kansainvälisen painostuksen johdosta Franco antoi periksi sen verran, että määräsi viime hetkellä nämäkin ammuttaviksi kuten muutkin kolme.
Kuristaminen kamppailulajeissa
pienoiskuva|Takakuristus Kuristusotteet ovat vahvasti mukana myös useissa kamppailu- ja itsepuolustuslajeissa, muun muassa judossa, jujutsussa, krav magassa, painissa ja brasilialaisessa jujutsussa. Monet muutkin lajit voivat sisältää kuristusotteita itsepuolustusta varten, vaikka näiden käyttö olisikin ottelussa kielletty. Mikäli ottelusäännöt sallivat kuristamisen, se on varsin yleinen tapa päättää ottelu, esimerkiksi vapaaottelussa yksi kolmestatoista ottelusta päättyy kuristuksista yleisimpään, takakuristukseen. Kamppailulajeissa kuristus on submissiotekniikka eli tekniikka jonka tarkoitus on saada vastustaja luovuttamaan. Kun ottelija kokee että hän ei kykene pakenemaan kuristuksesta, hän taputtaa vastustajaansa luovutuksen merkiksi, jolloin tämän tulee irrottaa ote.
Tibi et Igni
Tibi et Igni on puolalaisen death metal -yhtye Vaderin 10. studioalbumi. Se julkaistiin 30. toukokuuta 2014 levymerkillä Nuclear Blast. Albumia pohjusti 18. huhtikuuta 2014 julkaistu EP ''Go to Hell.
Martin Jakš
Martin Jakš (s. 6. syyskuuta 1986) on tšekkiläinen uransa lopettanut maastohiihtäjä, viestin olympiamitalisti.
Jakš saavutti junioreiden MM-kilpailuissa Kranj'ssa 2006 hopeaa 10 kilometrin perinteisen hiihtotavan kilpailussa sekä pronssia 2 × 10 kilometrin yhdistelmäkilpailussa ja 4 × 5 kilometrin viestissä. Alle 23-vuotiaiden sarjassa hän voitti 15 kilometrin perinteisen hiihtotavan maailmanmestaruuden Mallesissa 2008.
Jakš kilpaili aikuisten arvokisoissa ensimmäisen kerran Liberecin MM-kilpailuissa 2009 ollen 15 kilometrin perinteisen kilpailussa 22:s. Vancouverin olympialaisissa 2010 hän hiihti avausosuuden pronssia saaneessa Tšekin viestijoukkueessa. Falunin MM-kilpailuissa 2015 hän oli 50 kilometrin perinteisen kilpailussa kuudestoista. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa 14:nneksi. Pyeongchangin olympialaisissa 2018 hän oli 50 kilometrin perinteisen hiihtotavan kilpailussa kahdeksas, 30 kilometrin yhdistelmäkilpailussa yhdeksäs ja 15 kilometrin vapaalla kuudestoista.
Jakš lopetti uransa maastohiihtäjänä keväällä 2018.
Kauhukeittiö (kausi 7)
Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 7 ohjelman voittaja pääsi johtamaan brittiläistä miljardin dollarin Savoy Grill -ravintolaa Lontoon Savoy Hotel -luksushotelliin. Kausi esitettiin Yhdysvalloissa FOX-kanavalla 1. kesäkuuta – 10. elokuuta 2010.
Kilpailijat
Kilpailijat jaettiin joukkueisiin sukupuolen mukaisesti.
Punainen joukkue
=== Musta joukkue (top 6) ===
=== Finaalin joukkueet === Holli Ugalden joukkue
Jay Santosin joukkue
Muuta
Kilpailun voittanut Holli Ugalde ei päässyt voitostaan huolimatta työskentelemään Savoy Grill -ravintolaan viisumiongelmien vuoksi ja isosta rahasummasta huolimatta hän koki tulleensa Ramsayn osalta petetyksi.
Anthony Pettis
Anthony Paul Pettis (s. 27. tammikuuta 1987 Milwaukee, Wisconsin) on yhdysvaltalainen kevytsarjan vapaaottelija ja taekwondoin. Hän on otellut PFL:ssä vuodesta 2021 alkaen. Pettis on voittanut UFC:n ja WEC:n kevytsarjan mestaruudet.
Varhaiselämä
Pettis syntyi Milwaukeessa Eugene Pettis Juniorille ja Annette Garcialle. Hän varttui samaisessa kaupungissa vanhemman veljensä Rayn nuoremman Sergion kanssa. Pettisin suku on lähtöisin Puerto Ricosta ja Meksikosta. Hänen isoisänsä Eugene Perez muutti sukunimensä enemmän englannin kieliseen muotoon Pettis välttääkseen syrjintää.
Pettis aloitti kamppailulajien harjoittelemisen taekwondolla ollessaan 5-vuotias. Sittemmin hän on saavuttanut 3. danin mustan vyön. Hän on vapaaottelun myötä harjoitellut myös thainyrkkeilyä ja brasilialaista jujutsua, josta hänellä on ruskea vyö.
Vapaaottelu
Pettis aloitti vapaaottelu-uransa tammikuussa 2007 GFS:ssä. Hän voitti ensimmäisen ottelunsa tyrmäyksellä 24 sekunnissa Tom Erspameria vastaan. Pettis saavutti lopulta GFS:n kevytsarjan mestaruuden voitettuaan mestaruusottelussa Sherron Leggettin hajaäänin. Pettis puolusti mestaruuttaan voitokkaasti kahteen otteeseen Jay Ellistä ja Gabe Walbridgea vastaan.
Formors
Formors on ranskalaisen Aes Danan toinen studioalbumi, joka julkaistiin vuonna 2005.
Zvi Mazel
Zvi Mazel (, s. 4. maaliskuuta 1939) on israelilainen diplomaatti, joka on palvellut Israelin suurlähettiläänä Egyptissä, Romaniassa ja Ruotsissa.
Anthony Pettis
WEC (2009–2010)
thumb|vasen|Pettis WEC 53 -tapahtuman punnituksissa. Pettis siirtyi WEC-organisaatioon, jossa hän otteli ensimmäisen kerran WEC 41 -tapahtumassa kesäkuussa 2009 Mike Campbellia vastaan. Pettis voitti ottelun ensimmäisessä erässä triangelikuristuksella. Pettis kärsi lopulta ensimmäisen tappionsa seuraavassa ottelussa Bart Palaszewskia vastaan hajaäänin. Pettis voitti seuraavat kolme ottelua peräkkäin, joista Danny Castilloa vastaan hänet palkittiin Illan tyrmäys bonuksella, voitettuaan Castillon ensimmäisessä erässä tyrmäyksellä. Shane Rolleria vastaan puolestaan Pettis voitti luovutuksella, joka myös palkittiin Illan luovutus bonuksella.
Attikan hajautetun hallinnon alue
Attikan hajautetun hallinnon alue on yksi Kreikan aluehallinnon seitsemästä hajautetun hallinnon alueesta. Se käsittää Attikan alueen ja sen pääkaupunki on Ateena.
Attikan hajautetun hallinnon alue perustettiin Kallikrates-suunnitelmana tunnetun aluehallintouudistuksen myötä vuoden 2011 alussa.
SGN Group
SGN Group on alkujaan jo 1933 perustettu suomalainen kaupan alan perheyritys, joka tunnetaan vahvoista kansainvälisistä merkkituotteista.
Anthony Pettis
Kevytsarjan mestaruus (2010)
Pettis pääsi ottelemaan kevytsarjan mestaruudesta voitettuaan viimeiset kolme ottelua kahden bonuksen kera. Hallitseva mestari Benson Henderson oli puolustanut sitä ennen mestaruutta kerran. Kaksikko kohtasi WEC 53 -tapahtumassa 16. joulukuuta 2010, jolloin Pettis voitti viisieräisen kamppailun tuomariäänin. Kamppailun kohokohdaksi nousi Pettisin näyttävä potku, kun hän ponnisti oikealla jalalla kehän verkosta ilmaan ja potkaisi Hendersonia samalla jalalla päähän.
Kuoreveden alue
Kuoreveden alue (vesistöaluetunnus 35.61) on Keuruun reitin valuma-alueessa sijaitseva toisen jakovaiheen alue, jonka pinta-ala on 233,84 neliökilometriä. Alueen järvisyys on 13,45 %. Vesistön alueen alarajana on Vilppulankoski, jonka yläpuolisen valuma-alueen pinta-ala on 2027,52 neliökilometriä ja sen järvisyys on 11,45 %. Reitin vedet laskevat seuraavaksi Ruoveden alueeseen (35.33).
Kolmannen jakovaiheen alueita ovat seuraavat viisi aluetta tai valuma-aluetta :
Anthony Pettis
UFC (2011–2020)
Pettis siirtyi UFC:hen WEC:n yhdistyessä UFC:hen. Hän otteli avausottelussaan Clay Guidaa vastaan The Ultimate Fighter: Team Lesnar vs. Team dos Santos Finale -tapahtumassa kesäkuussa 2011. Pettis hävisi ottelun tuomariäänin. Lokakuussa 2011 Pettis sai vastaansa Jeremy Stephensin, jonka hän voitti hajaäänin.
SGN Group
Historia ja liiketoiminta
Yrityksen perustaja ja pitkäaikainen toimitusjohtaja oli kauppaneuvoksen arvonimen 1968 saanut Sven G. Nieminen.
SGN-konsernilla on merkittävää liiketoimintaa myös Suomen lähialueilla, kuten Venäjällä, Baltian maissa ja Ruotsissa. Toimialoihin kuuluvat motor sports, urheilu ja vapaa-aika, kuluttajatuotteet, maatalous- ja konekauppa sekä teollisuuslaitteet. Konsernin pääkonttori sijaitsee Vantaalla. Baltiassa ja Venäjällä aloitettiin toiminta 1990-luvun puolivälissä. 2000-luvun alussa perustettiin oma tytäryritys Venäjälle ja toimintaa laajennettiin Kazakstaniin ja Valko-Venäjälle.
Anthony Pettis
Kevytsarjan mestaruus (2013–2015)
Pettis sai tilaisuuden otella kevytsarjan mestaruudesta Benson Hendersonia vastaan 31. elokuuta 2013. Henderson oli puolustanut sitä ennen mestaruuttaan kolmesti. Kamppailu käytiin UFC 164 -tapahtumassa, jossa Pettis voitti mestaruuden käsilukolla ensimmäisessä erässä, noin minuutti ennen erän päättymistä. Se oli samalla toinen kerta, kun kaksikko kohtasi toisensa. Edellisen kerran he ottelivat WEC-organisaation kevytsarjan mestaruudesta, jolloin Pettis voitti mestaruuden Hendersonilta tuomariäänin.
Zvi Mazel
Koulutus ja työkokemus
Zvi Mazel syntyi 4. maaliskuuta 1939 Bnei Brakissa Palestiinan brittiläisessä mandaatissa. Hän palveli Israelin puolustusvoimissa vuosien 1956 ja 1958 välillä. Mazel opiskeli yleistä valtio-oppia ranskalaisessa L'Institut d'études politiques de Paris -instituutissa. Hän tutustui Ranskassa tulevaan vaimoonsa Michelleen, joka on politiikan tutkija ja kirjailija. Mazel valmistui vuonna 1963 ja liittyi Israelin ulkoministeriön diplomaattijoukkoihin vuonna 1966. Hän työskenteli aluksi ulkoministeriön politiikan tutkimuksen instituutissa.
SGN Group
Historia ja liiketoiminta
Joulukuussa 2014 SGN Group laajensi Sportia-toimintaansa Ruotsiin ostamalla 68 prosenttia Team Sportia AB:stä. ja marraskuussa 2017 SGN Group hankki 100 % osuuden ruotsalaisesta urheiluketjusta Sportringen AB:stä. Helmikuussa 2017 SGN Groupin tiedotti ostaneensa Anno Collection -sisustusbrändin
Ville Nenonen
Otto Vilhelm (Ville) Nenonen oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan muun muassa rykmentin adjutanttina.
SGN Group
S.G. Nieminen Oy
S.G. Nieminen Oy harjoittaa siementen ja lannoitteiden maahantuontia ja tukkukauppaa sekä myyntiä suoraan ammattikäyttäjille.
Agritek Oy
Agritek Oy on maatalouskonealan yritys. Se toimii yksityisen, koko maan kattavan jälleenmyyjäverkoston kautta. Merkittävimmät tuotemerkit ovat CNH:n New Holland ja Case IH -traktorit, Kverneland, Trima ja Potila.
Ville Nenonen
Perhe ja koulutus
thumb|300px|Jääkäripataljoonan 2. komppania. Nenosen vanhemmat olivat maanviljelijä Ville Nenonen ja Maria Kustaava Kyrö. Hänet vihittiin avioliittoon vuonna 1919 Sylvi Kyllikki Kronwallin kanssa, josta hän erosi vuonna 1926 ja avioitui uudelleen vuonna 1927 Hilja Maria Lappalaisen kanssa, josta hän niin ikään erosi vuonna 1937. Nenonen kävi viisi luokkaa Helsingin suomalaista reaalilyseota.
Zvi Mazel
Koulutus ja työkokemus
Vuosien 1969 ja 1973 välillä Mazel palveli Israelin suurlähetystön sihteerinä Antananarivossa Madagascarilla. Vuosien 1974 ja 1977 välillä hän työskenteli Israelin Ranskan suurlähetystössä Pariisissa, minkä jälkeen hän palasi politiikan tutkimuksen pariin Israelissa. Vuosien 1980 ja 1982 välillä hän palveli Israelin suurlähettiläänä Kairossa Israelin ja Egyptin välisten suhteiden liennytyksen kautena, joka päättyi vuoden 1982 Libanonin sotaan. Hän oli myös Israelin ulkoministeriön Pohjois-Afrikan ja Itä-Euroopan osastojen johtaja. Vuonna 1989 Mazel oli Israelin suurlähettiläs Romaniassa ja todisti Nicolae Ceaușescun hallinnon kaatumista Romanian vallankumouksessa. Vuonna 1992 hänet nimitettiin ulkoministeriön varajohtajaksi vastaamaan Israelin suhteista Afrikan maihin. Vuosien 1996 ja 2001 välillä Mazel oli jälleen Israelin suurlähettiläs Egyptissä.
SGN Group
Sumeko Oy
Sumeko Oy:n edustuksia ovat Kawasaki-moottoripyörät, -mönkijät ja -vesiskootterit, Arctic Cat -moottorikelkat ja -mönkijät sekä Tohatsu-perämoottorit. Pietarissa toimiva OOO Sumeko on Sumeko Oy:n tytäryhtiö.
Ville Nenonen
Jääkärikausi
Nenonen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 10. helmikuuta 1916, josta hänet siirrettiin 19. toukokuuta 1916 pataljoonan täydennysjoukkoon ja komennettiin edelleen erikoistehtäviin Suomeen. Suomesta hän palasi takaisin Saksaan 3. maaliskuuta 1917, jolloin hänet määrättiin 1. konekiväärikomppaniaan, josta hänet tosin siirrettiin 10. heinäkuuta 1917 edelleen 2. konekiväärikomppaniaan. Saksassa olo aikanaan hän osallistui Kovnossa pidetyille asemestarikursseille ja vuonna 1917 Polangenissa järjestetyille erikoiskursseille (pommarikurssi).
Zvi Mazel
Ruotsin suurlähettiläs
Mazel oli Israelin Ruotsin suurlähettiläs joulukuusta 2002 lähtien huhtikuuhun 2004 asti. Hän syytti Ruotsin politiikkaa, tiedotusvälineitä ja kirkkoa antisemitismin tukemisesta. Uppsalan arkkipiispa K. G. Hammarin esitettyä israelilaisten tuotteiden boikottia Mazel kommentoi arkkipiispan olevan "todennäköisesti antisemitisti." Hän kritisoi ulkoministeri Anna Lindhin lausuntoa, jonka mukaan Israelin ihmisoikeusrikkomuksia ei tule hyväksyä. Mazel myös nimitti Ruotsin entistä ulkoministeriä Sten Anderssonia ja Ruotsin Yhdistyneiden kansakuntien lähettilästä Pierre Schoria "ammattimaisiksi Israelin vihaajiksi."
SGN Group
SGN Sportia Oy
SGN Sportia Oy on suomalainen markkinointi- ja yhteisosto-organisaatio, joka palvelee Team Sportia- ja Sportia-kauppiaita ja kehittää ketjun toimintaa.
Ville Nenonen
Suomen sisällissota
Nenonen saapui takaisin Suomeen aselaiva S/S Equityn toisella retkellä Aspuskäriin Merikarvialle 8. joulukuuta 1917 ja toimi sen jälkeen kouluttajana Vimpelin sotakoulussa. Vimpelistä hän siirtyi Järjestyslipustoon Lappajärvelle. Suomen sisällissodan varsinaisten aseellisen toiminnan alettua hän otti osaa venäläisten aseistariisumiseen Lapualla ja Seinäjoella. thumb|400px|Komppanianpäälliköt ratsailla Vilppulan rintamalla, vasemmalta 2. komppanian päällikkö Otto Vilhelm (Ville) Nenonen ja 3. komppanian päällikkö [[Yrjö Johannes Könni.]] Seinäjoelta hänet määrättiin 16. helmikuuta 1918 Vilppulan rintamalle, missä hänet määrättiin 3. maaliskuuta 1918 alkaen Hämeen ryhmän 2:sen ja 22. maaliskuuta 1918 alkaen IV Vilppulan pataljoonan 2. eteläpohjalainen komppanian päälliköksi. Myöhemmin hänet siirrettiin 1. huhtikuuta 1918 alkaen III Seppälän pataljoonan adjutantiksi. Hän osallistui edellä mainituissa joukoissa taisteluihin Vilppulassa, Suinulassa, Messukylässä ja Uudessakylässä sekä Tampereella. Tampereen valtauksen jälkeen Nenonen siirrettiin Vaasan rykmenttiin, missä hän toimi konekiväärikouluttajana, komppanianpäällikkönä ja myöhemmin adjutanttina. Hän osallistui Vaasan rykmentin joukoissa Viipurin valloitukseen.
Zvi Mazel
Ruotsin suurlähettiläs
16. tammikuuta 2004 Mazel hyökkäsi Dror Feilerin ja hänen vaimonsa Gunilla Sköld-Feilerin installaation Snövit och sanningens vansinne (Lumikki ja totuuden hulluus) kimppuun. Teos sijaitsi Historiallisessa museossa Tukholmassa. Teoksessa oli allas täynnä verenpunaista nestettä, jossa kelluvassa veneessä oli valokuva palestiinalaisesta Hanadi Jaradatista. Jaradat oli 4. lokakuuta 2003 tehnyt Haifassa Israelissa ravintolaan itsemurhaiskun, jossa sai surmansa 21 ihmistä. Teoksen kaiuttimista soi Johan Sebastian Bachin kantaatti Mein Herz schwimmt im Blut. Mazel työnsi installaation valonheittimen altaaseen, mikä synnytti oikosulun virranjakelussa ja sammutti muut valot. Museon turvakamerat taltioivat tapahtuman. Mazel perusteli tekonsa sillä, että hänestä installaatio ylisti palestiinalaisten terrori-iskuja Israelia vastaan. Feiler kiisti Mazelin syytökset ja sanoi olevansa "tyrmistynyt hyökkäyksestä."
Ville Nenonen
Sisällissodan jälkeinen aika
Nenonen siirrettiin sisällissodan jälkeen 1. heinäkuuta 1918 alkaen Suomen valkoiseen kaartiin, josta hänet komennettiin 3. heinäkuuta 1918 alkaen opettajaksi Vaasan konekivääriaseseppäkouluun. Aseseppäkoulusta hänet siirrettiin 5. marraskuuta 1918 Kaartin jääkaripataljoonan konekiväärikomppaniaan, tosin vaikka hänet siirrettiin Kaartin jääkäripataljoonaan hän jäi siitä huolimatta edelleen komennukselle aseseppäkouluun. Aseseppäkoulusta hän palasi todellisuudessa joukko-osastoonsa vasta 7. helmikuuta 1919. Kaartin jääkäripataljoonasta hänet komennettiin 13. helmikuuta 1919 Kajaanin sissipataljoonaan, josta hänet siirrettiin 15. maaliskuuta 1919 Sotaministeriön taisteluvälineosastolle 1. marraskuuta 1919, missä hänen tehtävänään oli toimia aseteknikkona armeijan aseseppäkoulussa. Armeijasta Nenonen erosi 2. helmikuuta 1921 ja siirtyi Suojeluskuntajärjestön palvelukseen. Suojeluskunnassa hänet sijoitettiin l. helmikuuta 1922 alkaen Mikkelin suojeluskuntapiirin asemestariksi. Suojeluskunnasta hän erosi 15. lokakuuta 1922 ja siirtyi aseupseeriksi Lapin rajavartiostoon. Lapin rajavartiostossa hän palveli 15. lokakuuta 1922 - 15. huhtikuuta 1925 välisen ajan jonka jälkeen hän siirtyi Rovaniemen suojeluskunnan aluepäällikön apulaiseksi ja palveli tehtävässä 5. toukokuuta 1925 - 1. helmikuuta 1926 välisen ajan. Myöhemmin hän palveli Polkupyöräpataljoona 3:n aseteknikkona 1. helmikuuta 1926 alkaen. Nenonen erosi armeijasta 31. toukokuuta 1927 ja työskenteli sen jälkeen työmiehenä muun muassa Jääkärikodissa Kuolemajärvellä.
SGN Group
Team Sportia AB
Team Sportia AB on Ruotsissa toimiva franchising-kauppiaiden tukkuliike. Se palvelee siellä 155 Sportia- ja Team Sportia -kauppiasyrittäjää. Myymälöiden yhteenlaskettu liikevaihto on 278 milj. €.
Anthony Pettis
Kevytsarjan mestaruus (2013–2015)
Pettis puolusti ensimmäisen kerran mestaruuttaan 6. joulukuuta 2014 Gilbert Melendeziä vastaan. Kamppailu käytiin UFC 181 -tapahtumassa. Pettis onnistui puolustamaan mestaruuttaan voitettuaan kamppailun luovutuksella toisessa erässä.
Zvi Mazel
Ruotsin suurlähettiläs
Tapaus herätti paljon huomiota Ruotsin ja Israelin tiedotusvälineissä. Museonjohtaja Kristian Berg kommentoi välikohtausta israelilaiselle sanomalehdelle Haaretzille: "En kuullut kenenkään teoksen nähneen sanoneen, että se oli antisemitistinen installaatio juutalaisia tai Israelin kansaa vastaan. Näin ollen uskon, että tämä teos on kaapattu poliittisesti. Suurlähettiläs Mazelin siitä tekemä tulkinta oli hyvin kapeakatseinen ja hyvin poliittinen." Mazelin mukaan Ruotsi on "yksi antisemitistisimmistä maista maailmassa", jossa on "tiedotusvälineissä päivittäistä yllytystä tappaa juutalaiset." Israelin pääministeri Ariel Sharon myöhemmin kiitti Mazelia antisemitismin vastaisesta työstään.
SGN Group
SGN Tekniikka Oy
SGN Tekniikka Oy:n tuotteita ovat mm. Gorman-Rupp-, Annovi Reverberi- ja Flojet-pumput,
Anthony Pettis
Kevytsarjan mestaruus (2013–2015)
Pettis puolusti toisen kerran mestaruuttaan 14. maaliskuuta 2015 Rafael dos Anjosia vastaan. Kamppailu käytiin Dallasissa, UFC 185 -tapahtumassa. Pettis hävisi kamppailun tuomariäänin ja menetti mestaruutensa.
Ville Nenonen
Talvi- ja jatkosota
Nenonen osallistui talvisotaan komppanianpäällikkönä Erillisessä pataljoona 7:n konekiväärikomppaniassa ja osallistui taisteluihin Rajajoella, Kuokkalassa, Terijoella ja Viipurinlahdella. Välirauhan aikana hän kuului Pyhäjärven suojeluskuntaan. Jatkosodan puhjettua hänet komennettiin palvelukseen Elintarvikevarikko 6:lle, missä hän palveli sodan loppuun saakka. Sotien jälkeen hän oli Kyyhkylän Invalidikodissa.
Zvi Mazel
Nykyinen työ
Nykyisin Mazel on Jerusalem Center for Public Affairs -keskuksen jäsen. Hän on kirjoittanut kattavasti Israelin ulkopoliittisista suhteista Egyptin ja Turkin kanssa. Hänen mukaansa Recep Tayyip Erdoğanin yritykset kääntää Mustafa Kemal Atatürkin sekulaarinen politiikka ovat tehneet Turkista Israelin ja länsimaiden vastustajan. Mazelin mielestä yhteistyö Egyptin kanssa on tärkeää Israelille, mutta hän vastusti Muslimiveljeskuntaa Egyptin presidentinvaaleissa 2012.
Anthony Pettis
Kevytsarjan mestaruus (2013–2015)
Tappion jälkeen Pettis kohtasi Eddie Alvarezin tammikuussa 2016 ja hävisi kamppailun hajaäänin. Pettisin tappioputki sai jatkoa huhtikuussa 2016, kun hän hävisi Edson Barbozalle myös tuomariäänin.
Siirtyminen höyhensarjaan (2016)
Kolmen tappion jälkeen Pettis ilmoitti kesäkuussa 2016 siirtyvänsä painoluokkaa alemmaksi. Hän sai ensimmäiseksi vastaansa Charles Oliveiran. Elokuussa 2016 käyty kamppailu päättyi Pettisin voittoon luovutuksella kolmannessa erässä.
Joulukuussa Pettisin oli määrä otella Max Hollowayta vastaan UFC 206 -tapahtumassa. 26. marraskuuta ilmoitettiin heidän välisestä kamppailusta tulleen tapahtuman pääottelu, jossa käydään höyhensarjan tilapäisestä mestaruudesta. Alkuperäisen pääottelun oli tarkoitus olla Daniel Cormier vastaan Anthony Johnson, mutta Cormierin loukkaannuttua ottelu peruttiin. Punnituksissa Pettis kuitenkin painoi sallitun painorajan yli ja menetti näin mahdollisuutensa voittaa tilapäismestaruuden. Vaikka hän voittaisi kamppailun rikkeen johdosta Pettisille ei myönnetä mestaruutta. Pettis hävisi kamppailun kolmannessa erässä teknisellä tyrmäyksellä. Ottelun jälkeen hän ilmoitti ettei kykene enää ottelemaan höyhensarjassa painonpudotuksen ollessa liian hankalaa hänelle.
Paluu kevytsarjaan (2017–2018)
Pettis palasi kahden höyhensarjan ottelun jälkeen takaisin kevytsarjaan ja otteli heinäkuussa 2017 Jim Milleriä vastaan. UFC 213 -tapahtumassa käyty kamppailu päättyi Pettisin voittoon tuomariäänin (30-27, 30-27, 30-27). Marraskuussa hän otteli Dustin Poirieriä vastaan. Pettis hävisi ottelun teknisellä tyrmäyksellä kolmannessa erässä loukattuaan kylkiluunsa ottelun aikana.
Pettisin oli määrä otella seuraavaksi huhtikuussa 2018 Michael Chiesaa vastaan Brooklynissa, mutta kaksikon välinen ottelu jouduttiin perumaan Chiesan saatua vamman kasvoihinsa. Chiesa oli linja-autossa ikkunan vieressä, kun Conor McGregor rikkoi sen ja lasinsirut aiheuttivat pahanlaatuisia haavoja. Pettis oli saada pian uuden tilaisuuden otella kevytsarjan mestaruudesta samassa tapahtumassa, kun Khabib Nurmagomedovin vastustajat joutuivat jättämään vuoron perään mestaruuskamppailun väliin. Pettis suostui ottelemaan mestaruudesta, mutta sopimusta ei saatu UFC:n kieltäydyttyä maksamaan Pettisin pyydettyä miljoonan dollarin palkkiota ottelusta. Heinäkuussa Pettis kohtasi Chiesan, kun kaksikon ensimmäinen ottelu ei toteutunut. Pettis voitti ottelun luovutuksella toisen erän alussa. Lokakuussa Pettis kohtasi entisen UFC:n tilapäisen kevytsarjan mestarin Tony Fergusonin Las Vegasissa. Tasainen kamppailu sai päätöksensä toisen erän loputtua, kun Pettisin kulmamiehä ollut valmentajansa Duke Roufus päätti keskeyttää ottelun murtuneen käden vuoksi.
Välisarja ja kevytsarja (2019–2020)
Pettis ilmoitti tammikuussa 2019 ottelevansa myös välisarjassa, jossa hän otteli edellisen kerran 2008. Hän kohtasi entisen välisarjan mestaruuden haastajan Stephen Thompsonin UFC Fight Night: Thompson vs. Pettis -tapahtumassa maaliskuussa 2019. Pettis voitti ottelun tyrmäyksellä toisessa erässä, josta hänet palkittiin illan suoritus bonuksella. Elokuussa Pettis kohtasi välisarjan ottelussa Nate Diazin. UFC 241 -tapahtumassa käyty kamppailu päättyi tappioon tuomariäänin (27–30, 27–30, 28–29).
Pettis palasi seuraavassa ottelussa takaisin kevytsarjaan kohdattuaan tammikuussa 2020 Carlos Diego Ferreiran. UFC 246 -tapahtumassa käyty kamppailu päättyi tappioon jäätyään Ferreiran takakuristukseen toisen erän alussa. Pettis kohtasi toukokuussa 2020 välisarjan ottelussa Donald Cerronen. Ottelu käytiin UFC 249 -tapahtumassa, jossa hän voitti ottelun tuomariäänin (29–28, 29–28, 29–28). Joulukuussa Pettis kohtasi Alex Moronon välisarjan ottelussa, jonka hän voitti tuomariäänin (29–28, 29–28, 29–28).
PFL (2021–)
Pettisin sopimuksen loputtua UFC:ssä hän siirtyi vapaana-agenttina PFL:n 23. joulukuuta 2020 tehtyään moniotteluisen sopimuksen. Pettis kohtasi Clay Collardin huhtikuussa 2021 PFL 1 -tapahtumassa. Hän hävisi avausottelunsa tuomariäänin (27–29, 27–29, 28–29).
Saavutukset
UFC
World Extreme Cagefighting
Gladiators Fighting Series
Yksityiselämä
Pettis äänestettiin syksyllä 2014 General Millsin Wheaties aamiaismuropaketin kanteen. Hänestä tuli samalla ensimmäinen kannessa esiintynyt UFC mestari, mutta tuotteen tullessa myyntiin alkuvuodesta 2015 Pettis oli jo menettänyt mestaruutensa Rafael dos Anjosille.
SGN Group
Truebell Finland Oy
Truebell Finland Oy toimii kansainvälisesti tunnettujen merkkituotteiden edustajana Suomessa.
Kessu Oy
Kessu Oy tuo maahan hiihtokeskusten käyttämiä rinne- ja latukoneita, lumetuslaitteita, jääkoneita, hiihtohissejä ja rantojen hoitokoneita. Palvelupaketteihin voi sisältyä suunnittelu, koneet, asennukset, varaosat ja huollot.
INRI (Psyclon Ninen albumi)
INRI on Psyclon Ninen toinen studioalbumi, joka julkaistiin 26. huhtikuuta 2005. Albumin nimi tulee latinasta, ja tarkoittaa suomennettuna "Jeesus Nasaretilainen, Juutalaisten kuningas". Albumin kappaleet ovat sanoituksiltaan synkkiä, ja aihepiirinä toimivat uskonnot. Albumin kansikuva on jouduttu vaihtamaan, koska se sisälsi liikaa alastomuutta, eikä myynti olisi ollut mahdollista kuin Euroopassa. Nyt levyn kannessa onkin nähtävissä yhtyeen logo, jonka alla veriset siivet.
Lundin kunta
thumb|262px|right|Lundin kunnan alueella sijainneet entiset pitäjät.
Lundin kunta on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Lund.
Kunnassa sijaitsee Dalby Söderskogin kansallispuisto.
Vuonna 2007 kunnassa oli 206,79 km² peltoa, joten saman ajankohdan maapinta-alaan vertaamalla saadaan peltojen osuudeksi 48,1 prosenttia kunnan maapinta-alasta.
Kuntajaon kehitys
Vuoden 1862 kunnallislakien astuessa voimaan nykyisen Lundin kunnan alueella sijaitsi Lundin kaupunki ja 21 maalaiskuntaa, jotka perustettiin vanhojen pitäjien tilalle. Ensimmäinen muutos tapahtui vuonna 1914, jolloin Sankt Peters Kloster -niminen kunta liitettiin Lundin kaupunkiin. Veberödin maalaiskuntaan perustettiin vuonna 1919 Veberöd-niminen taajaväkinen yhdyskunta ja vuonna 1941 Dalbyn maalaiskuntaan Dalby-niminen taajaväkinen yhdyskunta. Vuonna 1944 Lundin maalaiskunta liitettiin kaupunkiin. (Aikaisemmin kahdella erityyppisellä kunnalla saattoi olla sama nimi.)
Vuoden 1952 kuntauudistuksessa muodostettiin seuraavat "suurkunnat":
Lisäksi Stora Råbyn maalaiskunta liitettiin Lundin kaupunkiin. Dalbyn taajaväkinen yhdyskunta lakkautettiin vuonna 1954 ja Veberödin vuonna 1957. Vuonna 1967 Torn liitettiin kaupunkiin, joka muutettiin Lundin kunnaksi vuonna 1971 Ruotsin siirtyessä yhteen kuntamuotoon. Vuonna 1974 Dalby, Genarp, Södra Sandby ja Veberöd liitettiin vielä Lundin kuntaan.
Kunnan rakenne
Kun Lundin kunta vuonna 1974 sai nykyiset rajansa, kunnasta tuli pinta-alaltaan suuri. Se ulottui idässä Övedsklosteriin asti, joka sijaitsee lähellä Sjöbota. Etelässä kunta ulottui Sturupiin, joka sijaitsee lähempänä Skurupia ja Svedalaa kuin Lundin kaupunkitaajama. Lännessä Lomman kuntaa ei liitetty Lundiin, joten kuntaraja sijaitsi ja sijaitsee yhä lännessä hyvin lähellä Lundin kaupunkia. Myös etelässä kuntaraja sijaitsee lähellä kaupungin reunaa, sillä Staffanstorpin kunta erosi Lundin kuntablokista vuonna 1971 ja säilytti itsenäisyytensä. Lundin ja Staffanstorpin väliseksi kuntarajaksi jäi Höje å -niminen joki. Kuntarajan sijainti näin lähellä kaupunkitaajamaa on estänyt asutuksen laajenemisen etelään ja länteen.
Heti uuden kunnan muodostamisen jälkeen vuonna 1974 paikalliset keskustapuolueen poliitikot ehdottivat, että Genarp, Veberöd, Dalby ja Södra Sandby olisivat eronneet Lundin kunnasta ja muodostaneet Romelen kunnan. Kuntaan kuuluneet alueet olisivat sijainneet Romeleåsenin harjun varrella, ja raja Lundia vastaan olisi ollut Hardebergan tienoilla. Ajatus on nostettu esiin useita kertoja vuosien mittaan. 2000-luvulla alueella asuu hieman yli 25 000 asukasta, joten Romelen kunnan väestöpohja olisi riittävän suuri, jotta kunta olisi elinvoimainen. Kunnan suunnalta ehdotusta ei ole kokonaan hylätty, mutta asiaa ei pidetä mitenkään tärkeänä.
Väestönkehitys
Hieman vanhempien vuoden 2009 lopun tietojen mukaan kunnassa asui 587 Suomessa syntynyttä, mikä vastasi 0,5 prosenttia kunnan väestöstä.
Vielä vanhempien vuoden 1984 lopun tietojen mukaan 9,0 prosenttia kunnan asukkaista oli ulkomailla syntyneitä. Tuolloin kunnassa asui 614 Suomessa syntynyttä, mikä vastasi 0,8 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 189 669 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 86 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 9 taajamaa, joiden osuus kunnan väestöstä vuoden 2010 lopussa oli 94,7 prosenttia. Taajamien ulkopuolella asui tuolloin 5 805 asukasta. Seuraavassa on lueteltu kunnan alueella sijaitsevat taajamat väkilukuineen:
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Vallkärra on sittemmin kasvanut yhteen Lundin taajaman kanssa.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Humlamaden och Hemmestorps boke kuuluu osin myös Sjöbon kuntaan.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Lundin kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Lundin kunnanvaltuustossa vuodesta 1973 lähtien.
Piirit
thumb|right|250px|Kartta Lundin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Tanner
Tanner voi olla suku- tai etunimi eri kielissä. Tunnettuja nimen kantajia ovat mm. seuraavat:
Skurupin kunta
thumb|260px|Skurupin kunnan alueella sijainneet pitäjät. thumb|250px|Skurupin kunnantalo. thumb|250px|Zimmermans backe, joka on kuntavaakunan esikuva.
Skurupin kunta on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Skurup.
Kunnan maapinta-ala on 193,51 neliökilometriä (1.1.2016) ja asukasluku 16 419 henkeä (31.12.2021).
Osa Selma Lagerlöfin 1900-luvun alussa kirjoittaman lastenkirjan Peukaloisen retket villihanhien seurassa tapahtumista sijoittuu Skurupin alueelle.
Vuonna 2007 kunnassa oli 148,03 km² peltoa, joten saman ajankohdan maapinta-alaan vertaamalla saadaan peltojen osuudeksi 75,8 prosenttia kunnan maapinta-alasta.
Kuntajaon kehitys
Skurupin maalaiskuntaan perustettiin vuonna 1895 Skurupin taajaväkinen yhdyskunta. Se erotettiin vuonna 1914 Skurupin kauppalaksi, jolloin taajaväkinen yhdyskunta lakkautettiin. Skurupin maalaiskunta liitettiin kauppalaan vuonna 1949.
Vuoden 1952 kuntauudistuksessa muodostettiin seuraavat "suurkunnat": Lisäksi Hassle-Bösarpin maalaiskunta liitettiin Skurupin kauppalaan. Nykyinen Skurupin kunta muodostettiin vuonna 1971 yhdistämällä kauppala sekä Rydsgårdin ja Vemmenhögin maalaiskunnat.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 72 Suomessa syntynyttä, mikä vastasi 0,5 prosenttia kunnan väestöstä.
Vielä vanhempien vuoden 1984 lopun tietojen mukaan 3,7 prosenttia kunnan asukkaista oli ulkomailla syntyneitä. Tuolloin kunnassa asui 56 Suomessa syntynyttä, mikä vastasi 0,4 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 189 450 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 85 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 72,8 prosenttia. Taajamien ulkopuolella asui tuolloin 4 069 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Skateholm och del av Beddingestrand kuuluu osin myös Trelleborgin kuntaan.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Piirit
thumb|right|250px|Kartta Skurupin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.